Pseudodisterna

Se Systematisk inndeling

Pseudodisterna er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En nokså stor, litt blank, svart trebukk med små, hvite flekker. Antennene er omtrent så lange som kroppen og utmerker seg ved at det lange, tredje leddet har en stor dusk av svarte hår i spissen. Pronotum er knudrete og har en kraftig, butt tann langt bak midten av hver sidekant. Dekkvingene har rettvinklede "skuldre" og er noe tilsmalnende bakover, med to smale, hvite tverrbånd i tillegg til de hvite flekkene.

Levevis 
Som de fleste andre trebukker borer larvene i ved.

Utbredelse 
Arten er utbredt i Australia (Queensland).

Systematisk inndeling  
Arten blir noen ganger plassert i slekten Zygocera.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Zygocerini Lacordaire, 1872
 Slekten Pseudodisterna Breuning, 1953
 Pseudodisterna bivittata (Breuning, 1939)

Kilder 
 Longicorn ID - Zygocerini
 Liste over slektene
 Katalog med utbredelsesdata

Eksterne lenker 
 Bilde av arten 
 

Lamiinae
Biller formelt beskrevet i 1939
Dyr formelt beskrevet av Stephan von Breuning